open-index/open-wikipedia-markdown huggingface dataset:
विज्ञान नगरी, कोलकाता

**विज्ञान नगरी**, भारत के राज्य पश्चिम बंगाल की राजधानी कोलकाता में स्थित एक विज्ञान से सम्बन्धित एक प्रदर्शनी एवं संग्रहालय है। यह भारतीय उपमहाद्वीप में अपने तरह का सबसे बड़ा विज्ञान केन्द्र है। यह भारत सरकार के संस्कृति मंत्रालय के अन्तर्गत आता है।

इसमें दो सुविधाएँ हैं– विज्ञान केन्द्र एवं सम्मेलन केन्द्र। विज्ञान नगरी परिसर में स्पेस ओडीसी, डायनामोशन, क्रम-विकास पार्क, समुद्रवर्ती केन्द्र और एक विज्ञान पार्क है। स्पेस ओडीसी में प्रथम दीर्घाकार फार्मेट चलचित्र प्रेक्षागृह, समय यंत्र, 3-विमीय दृश्य प्रेक्षागृह, दर्पण का जादू और अंतरिक्ष विज्ञान, गतिविद्युत एवं कल्पित सत्य पर प्रदर्श (मॉडल) हैं। दर्शकों की शिक्षा तथा उनके मनोरंजन दोनों के लिए विज्ञान एवं प्रौद्योगिकी कोना, जल जीवशाला, भीमकाय रोबोटिक कीड़ों पर एक प्रदर्शनी तथा अनेक अन्त:क्रियात्मक प्रदर्श हैं।

सम्मेलन केन्द्र परिसर में एक बड़ा प्रेक्षागृह (2232 आसन क्षमता वाला), एक छोटा प्रेक्षागृह (392 आसन क्षमता) और एक संगोष्ठी कक्ष है जिसमें 15 से लेकर 100 की आसन क्षमता, अन्त: गृह (270 वर्ग मीटर) और मुक्त प्रांगन प्रदर्शनी स्थल (20000 वर्ग मीटर) है। प्रेक्षागृह एवं संगोष्ठी कक्ष पूर्णत: वातानुकुलित हैं। कम्पनी की वार्षिक आम सभाओं तथा सांस्कृतिक कार्यक्रमों के लिए विज्ञान नगरी का सम्मेलन केन्द्र सर्वाधिक पसंदीदा स्थल है।

## सन्दर्भ

## बाहरी कड़ियाँ
*विज्ञान नगरी, कोलकाता का जालघर

श्रेणी:भारत में संग्रहालय
श्रेणी:कोलकाता
पीली आंधी

thumb|right|200px| चीन को पार कर कोरिया और जापान की ओर बढ़ते धूल के बादल।

**पीली आंधी** या **धूल भरी आंधी** एक मौसम संबंधी घटना है जो ग्रीष्म ऋतु के महीनों के दौरान पूर्व एशिया के कई हिस्सों को बहुत प्रभावित करती है। यह धूल मंगोलिया, उत्तरी चीन और कज़ाकस्तान के रेगिस्तानों से उत्पन्न होती है जिसे रेगिस्तान में बहने वाली उच्च गति की सतही हवायें और प्रचंड अंधड़, महीन धूल के सघन बादलों में परिवर्तित कर देते हैं। स्थानीय हवायें इन बादलों को पूर्व की ओर धकेलती हैं और यह बादल चीन, उत्तरी और दक्षिण कोरिया, जापान, के साथ रूस के सुदूर पूर्व के कुछ हिस्सों के ऊपर से गुजरते हैं। कभी कभी, यह हवाई कण बह कर संयुक्त राज्य अमेरिका तक पहुँच कर वहां की हवा में मिल कर उसकी गुणवत्ता को खराब करते हैं। 

पिछले कई दशकों में यह एक विकराल समस्या बन कर उभरी है जिसका मुख्य कारण धूल के कणों में समाहित औद्योगिक प्रदूषकों की मात्रा में हुई वृद्धि है। इसके साथ पिछले कुछ दशकों में चीन में हुआ व्यापक मरुस्थलीकरण भी पीली आधियों की घटनायों में हुई वृद्धि का प्रमुख कारण है। अन्य कारणों में कज़ाकस्तान और उज़्बेकिस्तान के अरल सागर का सूखना भी है क्योंकि एक सोवियत कृषि कार्यक्रम के चलते इसमें विसर्जित होने वाली दो मुख्य नदियों अमू और सीर का मार्गपरिवर्तित कर उनके जल को कपास की खेती के लिए मध्य एशियाई रेगिस्तान की सिंचाई करने में इस्तेमाल किया जा रहा है।
## प्रदूषक
अक्सर आंधी में धूल के साथ-साथ विभिन्न प्रदूषक जैसे कि गंधक या सल्फर (अम्लीय वर्षा का मुख्य घटक), कालिख, राख, कार्बन मोनोऑक्साइड अन्य विषाक्त प्रदूषक जैसे कि भारी धातुयें (पारा, कैडमियम, क्रोमियम, आर्सेनिक, सीसा, जस्ता, तांबा आदि) के अलावा कैसरजन (कार्सिनोजन) तत्व, विषाणु, जीवाणु, कवक, कीटनाशक, प्रतिजैविक (एंटीबायोटिक), अभ्रक, शाकनाशक, प्लास्टिक सामग्री, दहन से उत्पन्न उत्पाद और थैलेट की नकल करने वाले हार्मोन भी शामिल होते हैं।

वैज्ञानिकों को यह पता है कि यह अंतरमहाद्वीपीय धूल के गुबार विषाणुओं और जीवाणुओं के वाहक होते हैं और सूक्ष्मजीवविज्ञानी डेल डब्ल्यू ग्रिफिन कहते हैं कि, “ पहले ज्यादातर लोग यह मानते थे कि सूरज की पराबैंगनी किरणें इन बादलों को कीटाणु रहित बना देती हैं,” पर अब हमने यह पाया है कि, “यह सच नहीं है।"

## सन्दर्भ

श्रेणी:तूफ़ान
सी॰ डी॰ देशमुख

**सी॰डी॰ देशमुख** (पूरा नाम: चिन्तामणि द्वारकानाथ देशमुख, जन्म: 14 जनवरी 1896, मृत्यु: 2 अक्टूबर 1982) भारतीय रिजर्व बैंक के पहले भारतीय गवर्नर थे, जिन्हें 1943 में ब्रिटिश राज द्वारा नियुक्त किया गया। ब्रिटिश राज ने उन्हें **सर** की उपाधि दी थी। इसके पश्चात् उन्होंने केंद्रीय मंत्रिमंडल में भारत के तीसरे वित्त मंत्री के रूप में भी सेवा की।

## प्रारम्भिक जीवन
सी॰डी॰ देशमुख का जन्म महाराष्ट्र के रायगढ़ ज़िले के नाते में एक चन्द्रसेनिया कायस्थ प्रभु परिवार में प्रतिष्ठित वकील द्वारिकानाथ गणेश देशमुख के यहाँ 14 जनवरी 1896 ई. को हुआ। इनकी माता का नाम भागीरथीबाई था, जो एक धार्मिक महिला थी। इनका बचपन रायगढ़ ज़िले के रोहा में ही बीता। इनका परिवार अत्यंत समृद्ध था और भूमि जोत पृष्ठभूमि की सार्वजनिक सेवा की एक परंपरा से जुड़ा हुआ था। देशमुख का एक शानदार अकादमिक कैरियर रहा है। उन्होने बंबई विश्वविद्यालय से 1912 में मैट्रिक परीक्षा प्रथम श्रेणी में उत्तीर्ण की और संस्कृत में पहली बार छात्रवृत्ति प्राप्त किया। इसके पश्चात 1917 में उन्होने यीशु कॉलेज, कैम्ब्रिज, इंग्लैंड से वनस्पति विज्ञान, रसायन विज्ञान और भूविज्ञान के साथ स्नातक की परीक्षा उत्तीर्ण की, जहाँ उन्हें वनस्पति विज्ञान में फ्रैंक स्मार्ट पुरस्कार प्राप्त हुआ। अंतत: वे 1918 में भारतीय सिविल सेवा परीक्षा में अव्वल रहे। 

● DRTC का उद्घाटन - सी॰डी॰ देशमुख 

● "विश्वविद्यालय ग्रंथालय विश्वविद्यालय का हृदय स्थल होता है" यह कथन किसका है  -   सी॰डी॰ देशमुख

## प्रशासनिक जीवन
लंदन से आई॰सी॰एस॰ (भारतीय सिविल सेवा) की परीक्षा उत्तीर्ण करने के बाद वे भारत में विभिन्न पदों पर काम करते रहे।उन्होंने भारत की ब्रिटिश राज के प्रतिनिधि के रूप में वर्षों तक 'विश्व बैंक' और 'अन्तर्राष्ट्रीय मुद्रा कोष' के गवर्नर के रूप में भी काम किया। 
## राजनीतिक जीवन
1949 ई॰ में आई॰सी॰एस॰ से सेवानिवृत्त होने के बाद वे भारतीय संसद के सदस्य और 'योजना आयोग' के सदस्य बनाये गए। 1950 में उन्हें देश के वित्त मंत्री के रूप में नेहरू जी के मंत्रिमंडल में सम्मिलित किया गया। महाराष्ट्र प्रदेश के निर्माण के आंदोलन के समय देशमुख ने वित्त मंत्री का पद तो त्याग दिया, किंतु उनको अन्य महत्त्वपूर्ण पद मिलते गए। वे विश्वविद्यालय अनुदान आयोग के अध्यक्ष बने और दिल्ली विश्वविद्यालय के उपकुलपति बनाये गए। देशमुख को 1975 में राष्ट्रपति ने पद्म विभूषण के अलंकरण से सम्मानित किया। उन्होंने कई पुस्तकें लिखीं।
## व्यक्तिगत जीवन
उनका विवाह एक अंग्रेज महिला से हुआ था, जिससे उन्हें एक बेटी थी, किन्तु 1946 में दाम्पत्य जीवन में मतभेद के दृष्टिगत सुलह का प्रयास विफल हुआ और उनकी पहली पत्नी इंग्लैंड लौट गईं। बाद में 1952 में 57 वर्ष की उम्र में उन्होंने 43 वर्ष की एक नि: संतान विधवा, स्वतंत्रता सेनानी,कांग्रेस पार्टी और लोकसभा की सदस्य व सामाजिक कार्यकर्ता दुर्गाबाई देशमुख से शादी कर ली।

## सम्मान और पुरस्कार

*कलकत्ता विश्वविद्यालय द्वारा 'डॉक्टर ऑफ़ साइंस' (1957) की उपाधि मिली।
*सन 1959 में रेमन मैग्सेसे पुरस्कार से सम्मानित हुए।
*सन 1975 में भारत सरकार द्वारा पद्म विभूषण से सम्मानित किया गया।

## मृत्यु
सी॰डी॰ देशमुख की मृत्यु 2 अक्टूबर 1982 को हुई।

## सन्दर्भ

## बाहरी कड़ियाँ
*भारतीय रिजर्व बैंक के गवर्नर की सूची
 

श्रेणी:1896 में जन्मे लोग
श्रेणी:१९८२ में निधन
श्रेणी:भारत के वित्त मंत्री
श्रेणी:भारतीय रिज़र्व बैंक के गवर्नर
श्रेणी:पद्म विभूषण धारक
श्रेणी:मैगसेसे पुरस्कार विजेता
श्रेणी:भारतीय सिविल सेवक
श्रेणी:भारत के अर्थशास्त्री
श्रेणी:भारतीय रिज़र्व बैंक के डिप्टी गवर्नर
के जी अम्बेगाओंकर

**पहले गवर्नरः** ओसबाॅर्न स्मिथ

**दूसरे गवर्नरः** जेम्स ब्रेन्ड टाॅयलर

**तीसरे गवर्नरः** सी0 डी0 देशमुक

सी0 डी0 देशमुक भारतीय रिजर्व बैंक के प्रथम भारतीय गवर्नर थे। जबकि ओसबाॅर्न स्मिथ रिजर्व बैंक के प्रथम गवर्नर थे जो एक ब्रिटिश थे। गवर्नर के क्रम के अनुसार सी0 डी0 देशमुक तीसरे गवर्नर थे। 

**चौथे गवर्नरः** बेनेगल रामा राओ

**पांचवे गवर्नरः** के जी अम्बेगाओंकर 14 जनवरी 1957 से लेकर 28 फ़रवरी 1957 तक भारतीय रिज़र्व बैंक के पांचवे गवर्नर थे। वह भारतीय सिविल सेवा के सदस्य थे और भारतीय रिजर्व बैंक के डिप्टी गवर्नर के रूप में अपनी नियुक्ति से पहले वित्त सचिव के रूप में सेवा कर चुके थे।

श्रेणी:भारतीय रिज़र्व बैंक के गवर्नर
श्रेणी:भारत के अर्थशास्त्री
श्रेणी:भारत के वित्त सचिव
श्रेणी:भारतीय रिज़र्व बैंक के डिप्टी गवर्नर
एशियाई भूरा बादल

दाएँ|अंगूठाकार|दिसंबर 2001 में पूर्वी भारत और बांग्लादेश के ऊपर एयरोसौल

**एशियाई भूरा बादल**, वायु प्रदूषकों द्वारा बारबार बनने वाला एक विशाल बादल अथवा परत है जिसकी मोटाई लगभग 3000 मी होती है और इसका विस्तार दक्षिण एशिया के कुछ हिस्सों तक होता है जिनमें उत्तरी हिंद महासागर, भारत और पाकिस्तान शामिल हैं। दुनिया के इस हिस्से में सर्दियों के चार महीने लगभग न के बराबर बारिश होती है, जिसके कारण आकाश में व्याप्त प्रदूषक और धूल के कण धुल नहीं पाते और समय के साथ इनकी सघनता बढ़ती रहती है। कभी कभी तो सूरज भी अस्पष्ट नज़र आता है। प्रदूषण की इस मोटी परत को दुनिया का सबसे बड़ा प्रदूषण माना जाता है।

उपग्रह से प्राप्त तस्वीरों में यह बादल प्रति वर्ष जनवरी से मार्च के मध्य हवा में तैरते एक विशाल भूरा धब्बे के समान दिखाई देता है जो दक्षिण एशिया के अधिकांश और हिंद महासागर के उत्तरी भाग को ढके रहता है।

यह विभिन्न कणों, एयरोसौल और जैविक सामग्री के दाहन, औद्योगिक उत्सर्जन और मोटर वाहनों द्वारा उत्सर्जित गैसीय प्रदूषकों के मिश्रण से बनता है। इसका एक उल्लेखनीय उदाहरण ग्रामीण भारत और बांग्लादेश में ईंधन के रूप में जलाया जाने वाला गोबर है। इन कणों से बना यह कुहासा विषैला होता है और वर्षा और धूप पर यह विपरीत प्रभाव डालता है। इसके प्रभावों के चलते प्रतिवर्ष लाखों लोग अपनी जान गंवाते है।
## सन्दर्भ

श्रेणी:पर्यावरण
श्रेणी:प्रदूषण
श्रेणी:भारत की जलवायु
श्रेणी:दक्षिण एशिया
श्रेणी:वायु प्रदूषण
मुरारी गुप्त

**मुरारि गुप्त** चैतन्य महाप्रभु के प्रम भक्त थे। इनका जन्म श्रीहट्ट में वैद्य वंश में हुआ था और इनके परिवार वाले वहाँ से नवद्वीप आकर श्री गौरांग के पड़ोस में बस गये। यह श्री गोरांग के बाल्यबंधु तथा सहपाठी थे। इन्होंने संस्कृत काव्य ग्रंथ 'चैतन्यचरितामृत' में इस सबका वर्णन किया है। यह ग्रन्थ आम लोगों में 'मुरारी गुप्तेर कड़चा' (मुरारी गुप्त का कड़चा) नाम से प्रसिद्ध है।  इस ग्रंथ के सिवा पदावली भी बनाई है तथा 'रामाष्टक' भी लिखा है। महाप्रभु के प्रति इनकी भक्ति अतुलनीय थी और श्री गौरांग भी इन पर अत्यंत स्नेह रखते थे।

## सन्दर्भ

श्रेणी:भक्त कवि
एच॰ वी॰ आर॰ आयंगर

**हूराव वरदराज आयंगर** 1 मार्च 1957 से लेकर 28 फ़रवरी 1962 तक भारतीय रिज़र्व बैंक के छठे गवर्नर थे। अपनी नियुक्ति के पूर्व वह भारतीय सिविल सेवा के सदस्य और भारतीय स्टेट बैंक के अध्यक्ष रह चुके हैं।

## सन्दर्भ

श्रेणी:1902 में जन्मे लोग
श्रेणी:१९७८ में निधन
श्रेणी:भारतीय रिज़र्व बैंक के गवर्नर
श्रेणी:भारतीय सिविल सेवक
श्रेणी:भारत के अर्थशास्त्री
जैतापुर परमाणु ऊर्जा परियोजना

**जैतापुर परमाणु ऊर्जा परियोजना** भारत के महाराष्ट्र के रत्नागिरि जिले में निर्माण के लिए प्रस्तावित एक परमाणु ऊर्जा परियोजना है। ९९०० मेगावाट क्षमता का यह संयंत्र न्यूक्लियर पावर कॉर्पोरेशन ऑफ इंडिया लिमिटेड (NPCIL) द्वारा निर्मित किया जाएगा। 

यह फ्रांस के सहयोग से लगाया जा रहा है

श्रेणी:भारत में नाभिकीय शक्ति
अंडर द डोम

***अंडर द डोम*** () अमेरिकी लेखक स्टीफ़न किंग द्वारा रचित विज्ञान गल्प उपन्यास है, जिसका प्रकाशन नवम्बर 2009 में हुआ था। 1970 के दशक के अंतिम और 1980 के शुरुआती वर्षों में किंग ने दो बार दो विभन्न शीर्षकों *द कैनिबल्स* और *अंडर द डोम* के साथ एक उपन्यास लिखने का प्रयास करा था जिसे वे पूरा नहीं कर पाए। 2009 में प्रकाशित *अंडर द डोम* उसी उपन्यास का आंशिक रूप से लिखा अवतरण है। अपने निजी जालपृष्ठ पर किंग बताते हैं कि कैसे ये दो अधूरी रचनाएँ एक ही विचार का उपयोग करने के दो बहुत अलग-अलग प्रयास थे, इस विचार का सार था कि किस प्रकार एक शहर के लोगों के व्यवहार में बदलाव आता है जब वे उस समाज से पूरी तरह अलग हो जाते हैं जहाँ वे हमेशा से थे। मूल लिखित सामग्री के केवल एक ही अध्याय को उपन्यास में शामिल किया गया है।

## सन्दर्भ

श्रेणी:अंग्रेजी उपन्यास
श्रेणी:अमेरिकी उपन्यास
अकसूम राज्य

**अकसूम राज्य** (Kingdom of Aksum) या **अकसूमी साम्राज्य** (Aksumite Empire) पूर्वी अफ़्रीका के आधुनिक इथियोपिया व इरित्रिया देशों के क्षेत्र में स्थित एक राज्य था। इस इलाक़े में लौह युग में चौथी सदी ईसापूर्व से विकसित होना शुरू होकर, यह लगभग १०० ईसवी से लेकर लगभग ९४० ईसवी तक अस्तितिव में रहा। प्राचीन भारत और प्राचीन रोम के बीच में इसने एक महत्त्वपूर्ण व्यापारिक भूमिका निभाई और अपनी मुद्रा जारी करके भी व्यापार को बढ़ावा दिया। एक तरफ़ इसने अपने पश्चिम में स्थित कूश राज्य को अपने अधीन कर लिया और दूसरी ओर हिम्यरी राज्य पर क़ब्ज़ा करके अरबी प्रायद्वीप की राजनीति में भी प्रवेश कर लिया।

महाराजा एज़ाना (अनुमानित काल: ३२०-३६० ई) के शासनकाल में यह विश्व का पहला साम्राज्य बना जिसने ईसाई धर्म अपना लिया और ईरान के धार्मिक नेता मानी (२१६-२७६ ई) ने इसे ईरान, चीन और रोम की टक्कर की चौथी महान शक्ति बताया। ७वीं सदी में मक्का के कुछ मुस्लिम अनुयायी स्थानीय क़ुरैश क़बीले (जिन्होने तब इस्लाम नहीं अपनाया था और उसका बलपूर्वक विरोध कर रहे थे) के अत्याचार से बचने के लिए अकसूम में शरण लेने आ गए और यह घटना इस्लामी इतिहास में 'पहले हिज्र' के नाम से जानी जाती है। आज अकसूम राज्य की राजधानी, जिसका नाम भी अकसूम ही था, उत्तरी इथियोपिया में स्थित एक नगर है। यूरोप और मध्य-पूर्व के इतिहास में प्रसिद्ध 'शीबा की रानी' भी यहीं की निवासी मानी जाती थी।

## इन्हें भी देखें
*इथियोपिया

## सन्दर्भ


श्रेणी:अकसूमी साम्राज्य
श्रेणी:इथियोपिया का इतिहास
श्रेणी:इरित्रिया का इतिहास
श्रेणी:प्राचीन अफ़्रीका के राज्य
श्रेणी:मध्यकालीन अफ़्रीका के राज्य
श्रेणी:अफ़्रीका के पूर्व साम्राज्य
अंडर द डोम (टीवी शृंखला)

***अंडर द डोम*** () अमेरिकी विज्ञान-गल्प ड्रामा टेलिविज़न शृंखला है जिसका प्रसारण जून 24, 2013, से सीबीएस पर शुरू हुआ। स्टीफ़न किंग द्वारा रचित इसी नाम के उपन्यास पर आधारित इस शृंखला को विकसित ब्रायन के॰ वॉन ने किया। इसके निर्माण में वॉन और किंग के अतिरिक्त नील बॅयर, जस्टिन फाल्वी, डैरिल फ्रैंक, जैक बैन्डर, स्टीवन स्पीलबर्ग और स्टेसी स्नाइडर ने कार्यकारी निर्माता के रूप में योगदान दिया। बॅयर ने रोज़ाना के शोरनर की भूमिका अदा की। डेनिश निर्माता नील्स आर्डेन ऑपलेव ने धारावाहिक के पायलट प्रकरण का निर्माण व निर्देशित किया। जुलाई 29, 2013, को सीबीसी ने *अंडर द डोम* को 13 प्रकरणों के दूसरे सत्र के लिए नवीकृत किया जिसका प्रसारण 2014 की गर्मियों से शुरू होगा तथा इसके प्रथम प्रकरण की पटकथा स्टीफ़न किंग लिखेंगे।

## सारांश
*अंडर द डोम* धारावाहिक की कहानी मेन राज्य के चैस्ट्रस मिल के निवासियों के इर्दगिर्द घूमती है, जो अचानक से रहस्यमयी, अभेद्य (लेकिन अर्द्ध पारगम्य) अवरोध के कारण शेष विश्व से अलग हो जाते हैं। इस पारदर्शी गोलीय अवरोध ने शहर को पूरी तरह घेरा हुआ है जिसके परिणामस्वरूप न तो शहर में प्रवेश कर सकता है और न ही कोई अंदर से बहार जा सकता है। शहर की ज्यादातर आबादी दहशत में है तथा कुछ थोड़े लोगों का समूह, जो धारावाहिक के मुख्य किरदार हैं, शांति और व्यवस्था रखने का प्रयास करते हैं तथा इसके साथ ही अवरोध के पीछे की सच्चाई जानने और इससे कैसे बहार निकला जाए के रास्ते को खोजने का प्रयास करते हैं। 

## सन्दर्भ

## बाहरी कड़ियाँ
* 
* 
* 

श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी नाटक टेलीविजन शृंखला
श्रेणी:अमेरिकी विज्ञान गल्प टेलिविज़न शृंखलाएँ
श्रेणी:सीबीएस नेटवर्क कार्यक्रम
श्रेणी:अंग्रेज़ी भाषा के टीवी कार्यक्रम
श्रेणी:उपन्यासों पर आधारित टेलिविज़न कार्यक्रम
चेन्नई एक्सप्रेस

***चेन्नई एक्सप्रेस*** रेड चिलीज़ एंटरटेनमेंट के बैनर तले बनी रोहित शेट्टी द्वारा निर्देशित और गौरी खान द्वारा निर्मित 2013 की भारतीय एक्शन हास्य फ़िल्म है। शाहरुख खान और दीपिका पादुकोण फ़िल्म में मुख्य भूमिका में हैं। फिल्म ने भारत में ₹256.70 करोड़  का कारोबार किया था।

## पटकथा
राहुल (शाहरुख़ ख़ान) 40 वर्षीय अविवाहित उत्तर भारतीय युवक है, जिसे उसके मां-बाप के गुज़र जाने के बाद उसके दादा (लेख टंडन) और दादी (कामिनी कौशल) ने पाल पोस के बड़ा किया। उसके दादा की आख़िरी इच्छा थी कि उनके मरने के बाद उनकी अस्थियों को रामेश्वरम में प्रवाहित कर दिया जाए। उनकी इच्छा के अनुसार वो उनकी अस्थियां लेकर चेन्नई एक्सप्रेस में सवार होता है। वैसे उसकी असल योजना होती है कि वो अपनी रामेश्वरम यात्रा को बीच में छोड़कर दो दोस्तों के साथ छुट्टियां मनाने गोवा चला जाए। ट्रेन में उसकी मुलाक़ात एक तमिल लड़की मीना (दीपिका पादुकोण) से होती है। कुछ लोग मीना का अपहरण करना चाहते हैं और मीना उनसे बचने का प्रयास करती है। मीना के पिता (सत्यराज) कुंबन गांव के कुख्यात डॉन हैं। उन्होंने ही मीना के पीछे उसका अपहरण करने के लिए अपने रिश्तेदारों को भेज रखा है। वो मीना की शादी उसकी इच्छा के विरुद्ध थंगाबली (निकतिन धीर) से करना चाहते हैं। इसी कारण से मीना घर से भाग जाती है। राहुल, अपनी योजना के अनुसार गोवा नहीं जा पाता है क्योंकि वो परेशानी में घिरी मीना को देखता है और महसूस करता है कि उसे मदद की आवश्यकता है। इस प्रकार उन दोनों में प्यार हो जाता है और कहानी आगे बढ़ती है।

## पात्र
* दीपिका पादुकोण - मीना लोचनी
* शाहरुख खान - राहुल
* सत्यराज - कुंबन गांव के कुख्यात डॉन और मीना के पिता
* निकतिन धीर - थंगाबली
* मनोरमा - मीना की चाची
* प्रियामणि - 'वन टू थ्री फ़ोर' गाने में
* कामिनी कौशल
* लेख टंडन

## संगीत

फ़िल्म संगीत 1 जुलाई 2013 को जारी किया गया।

### संगीत समीक्षा

## समालोचना
चेन्नई एक्सप्रेस को भारत में मिलीजुली समीक्षाएं मिली।

## टिकट खिड़की
*चेन्नई एक्सप्रेस* भारत की विश्वस्तर पर सबसे अधिक कमाई करने वाली फ़िल्म बनने में सफल रही। इस फ़िल्म ने कुल  की कमाई की। बॉक्स ऑफ़िस इण्डिया के अनुसार फ़िल्म ने *[[थ्री इडीयट्स]]* द्वारा बनाये गये उच्च मानक  को पार किया।

## सन्दर्भ

## बाहरी कड़ियाँ
* 
* 
* 

श्रेणी:2013 में बनी हिन्दी फ़िल्म
गिप्पी

***गिप्पी*** सोनम नैर द्वारा निर्देशित एवं करण जौहर द्वारा निर्मित 2013 की हिन्दी नाटक फ़िल्म है, जो 10 मई 2013 को जारी की गयी है। फ़िल्म में रिया विज और ताह शाह फ़िल्म में मुख्य भूमिका में हैं।

## कथानक
गिप्पी 14-वर्ष-आयु की एक लड़की है जो शिमला में अपनी माँ बप्पी और भाई बूबू के साथ रहती है। उसकी ही कहानी को फ़िल्म में दिखाया गया है।

## कलाकार
* रिया विज - गुरप्रीत कौर (गिप्पी)                                                         
* ताह शाह - अर्जुन
* दिव्या दत्ता - बप्पी
* मृणाल चावला - कबीर
* दूर्वा त्रिपाठी - आँचल
* अरबाज़ काडवानी - बूबू
* जयति मोदी- शमीरा चौहान
* आदित्य देशपांडे - आशीष
* अवंति तलवार - तानिया
* अनाह तलवार - सोनिया
* अशना पहवा - मिनी
* शौर्य चक्रवर्ती - वीर
* उल्यस्सेस मेंडोनका - जय
* पंकज धीर - पापा पाजी
* राक़ेश वशिष्ठ - रसायन विज्ञान अध्यापक
* आयेशा गोस्वामी - तितली
* नन्दिता बंध्योपाध्याय - हिन्दी अध्यापिका

## संगीत
फ़िल्म का संगीत विशाल-शेखर द्वारा तैयार किया गया और गीत अंविता दत्त गुप्टन & विशाल डडलानी द्वारा दिए गये हैं।

बेबी से बेबी डॉल - उदित नारायण & सुखविंदर सिंह

पेहन दी टक्की - विशाल डडलानी

मन बावरा - शेखर रावजियानी

दिल कागज़ी - नीति मोहन

वी आर लाइक दिस ओनली - विशाल डडलानी, शेखर रावजीयानी & हार्ड कौर

## समालोचना

## सन्दर्भ

## बाहरी कड़ियाँ
* 
* गिप्पी का आधिकारिक ट्रेलर

श्रेणी:भारतीय फ़िल्में
श्रेणी:2013 में बनी हिन्दी फ़िल्म
अकसूमी मुद्रा

**अकसूमी मुद्रा** पूर्वी अफ़्रीका के अकसूम राज्य द्वारा जारी की जाती थी। इसका आरम्भ लगभग २७० ईसवी में रजा एन्दूबिस के राजकाल में हुआ। यह ७वीं सदी तक बनाई जाती रही लेकिन उसके बाद इसके सिक्कों का उत्पादन धीरे-धीरे कम होता गया। यह सिक्के सोने, चांदी या कांसे के बने होते थे और इनपर या तो गिइज़ भाषा में या फिर लाल सागर क्षेत्र में व्यापार के लिए प्रयोग होने वाली यूनानी भाषा में लिखा होता था।

## इन्हें भी देखें
*अकसूम राज्य

## सन्दर्भ


श्रेणी:अकसूमी साम्राज्य
श्रेणी:प्राचीन मुद्राएँ
अनुआक लोग

**अनुआक** (Anuak), जो **अनयुआक**, **अगनवाक** और **अन्यवा** भी कहलाते हैं, पूर्वी अफ़्रीका में बसने वाली एक जाति है। इस समुदाय के लोग दक्षिणपूर्वी दक्षिण सूडान और दक्षिणपश्चिमी इथियोपिया (विशेषकर गाम्बेला प्रदेश) में रहते हैं। विश्वभर में अनुआकों की जनसंख्या ३ से ३.५ लाख के बीच अनुमानित की गई है।

## इन्हें भी देखें
*गाम्बेला प्रदेश

## सन्दर्भ


श्रेणी:इथियोपिया की मानव जातियाँ
श्रेणी:दक्षिण सूडान की मानव जातियाँ
बारो नदी

**बारो नदी**, जिसे स्थानीय अनुआक लोग **उपेनो नदी** कहते हैं, दक्षिणपश्चिमी इथियोपिया की एक नदी है जिसका कुछ अंश इथियोपिया और दक्षिण सूडान की अंतरराष्ट्रीय सीमा भी बनाता है। अबीसीनिया के पठार से शुरु होकर यह ३०६ किमी पश्चिम की ओर बहती है जिसके बाद इसका संगम पिबोर नदी से होता है। इस संगम के बाद संयुक्त धारा सोबात नदी के नाम से जानी जाती है जो कि श्वेत नील की एक उपनदी है।

## इन्हें भी देखें
*गाम्बेला प्रदेश

## सन्दर्भ


श्रेणी:इथियोपिया की नदियाँ
श्रेणी:दक्षिण सूडान की नदियाँ
श्रेणी:ओरोमिआ प्रदेश
श्रेणी:गाम्बेला प्रदेश
बेनिशंगुल-गुमुज़ प्रदेश

**बेनिशंगुल-गुमुज़ प्रदेश** (ቤንሻንጉል-ጉምዝ, Benishangul-Gumuz Region) इथियोपिया के ९ जाति-आधारित प्रदेशों में से एक है। यह पहले प्रदेश-६ के नाम से जाना जाता था। इस प्रदेश का नाम यहाँ बसने वाले बेर्ता समुदाय (जिन्हें बेनिशंगुल के नाम से भी जाना जाता है) और गुमुज़ समुदाय के ऊपर पड़ा है। इस प्रान्त में से नीली नील नदी निकलती है जिसे प्रान्तीय लोग 'अबाय नदी' कहते हैं। प्रान्त बहुत पिछड़ा है और इस नदी पर पुल न होने से लोगों को एक ओर से दूसरी ओर जाने के लिए प्पाद़ॉशा क्कॅ ओरोमिया प्रदेश और अम्हारा प्रदेश इलाक़ों से निकलकर १,२५० किमी का फ़ासला तय करना पड़ता है। अगर इस नदी पर पुल होता तो यह केवल १८० किमी होता। इस प्रदेश की प्रश्चिमी सीमाएँ सूडान के साथ लगती हैं। बारिश के मौसम में यहाँ भारी वर्षा होती है।

## इन्हें भी देखें
*इथियोपिया के उपविभाग

## सन्दर्भ


श्रेणी:बेनिशंगुल-गुमुज़ प्रदेश
श्रेणी:इथियोपिया के उपविभाग
पी सी भट्टाचार्य

**पी सी भट्टाचार्य ** 1 मार्च 1962 से लेकर 30 जून 1967 तक भारतीय रिज़र्व बैंक सातवें गवर्नर थे। अपने पूर्ववर्तियों के विपरीत वह भारतीय लेखा परीक्षा और लेखा सेवा के सदस्य थे। गवर्नर के रूप में नियुक्ति से पहले उन्होंने भारतीय स्टेट बैंक के अध्यक्ष और वित्त मंत्रालय के सचिव के रूप में सेवा की।

## सन्दर्भ

श्रेणी:1903 में जन्मे लोग
श्रेणी:भारतीय रिज़र्व बैंक के गवर्नर
श्रेणी:भारत के अर्थशास्त्री
श्रेणी:भारतीय सिविल सेवक
अगदतंत्र

**अगदतंत्र** आयुर्वेद के आठ अंगों में से एक है। इसमें विभिन्न स्थावर, जंगम और कृत्रिम विषों एवं उनके लक्षणों तथा चिकित्सा का वर्णन है।

:  *अगदतंत्रं नाम सर्पकीटलतामषिकादिदष्टविष व्यंजनार्थं विविधविषसंयोगोपशमनार्थं च॥* (सु.सू. १.६)

'गद' का शाब्दिक अर्थ 'रोग' है तथा 'अगद' का अर्थ 'अरोग'। अर्थात् कोई भी ऐसी वस्तु जो शरीर को रोगमुक्त करती है, 'अगद' कहलाती है। किन्तु आयुर्वेद में अगद का विशेष अर्थ है और यहाँ वह विषविज्ञान (toxicology) के अर्थ में प्रयुक्त हुआ है जिसमें विभिन्न प्रकार के विषों तथा उनके प्रतिकारकों का वर्णन है। अगदतंत्र में खाद्यविषाक्तता, सर्पदंश, स्वानदंश (कुत्ते का काटना), कीटदंश आदि का वर्णन है।

'अगदतन्त्र' नाम सर्वप्रथम सुश्रुतसंहिता में मिलता है। चरक ने इसे "विषगर वैरोधिक प्रशमन" कहा है।  वाग्भट ने "हारीत", कौटिल्य ने "जांगुलि तन्त्र ", काश्यप ने "सर्वविधिविष प्रतिपादिका" कहा है। 

## इन्हें भी देखें
*विष
*विषविज्ञान
*विषवैद्य
*ज्योत्स्निका - विषविज्ञान का मलयालम/मणिप्रवालम ग्रन्थ

## इन्हें भी देखें
*JyothsnikaAn Online Journal in Agadatantra
*ज्योत्स्निका विषवैद्यं (देवनागरी में)
*ज्योत्स्निका विषवैद्यम (विषविज्ञान का मलयालम/मणिप्रवालम ग्रन्थ)

श्रेणी:आयुर्वेद
राष्ट्रीय जैव विविधता प्राधिकरण

**राष्ट्रीय जैव विविधता प्राधिकरण** (National Biodiversity Authority (NBA)) भारत की पर्यावरण एवं वन मंत्रालय के अधीन एक स्वायत्त संस्था है। राष्ट्रीय जैव विविधता अधिनियम २००२ के प्रावधानों को लागू करने के लिए इसकी स्थापना वर्ष 2003 में की गई।
    इसका मुख्यालय चेन्नई में स्थित है। NBA की स्थापना कन्वेंशन ऑन बायोलॉजिकल डाइवर्सिटी CBD नाम की एक अंतर्राष्ट्रीय संधि की शर्तों के पालन हेतु 1 ऑक्टूबर 2003 को की गई थी।
वर्तमान में कुल 45 जैव विविधता विरासत स्थल हैं। 

* 9 फरवरी 2024 को 45 वां स्थल गुप्तेश्वर वन, ओडिशा बना। यह भगवान शिव को समर्पित है।
* पहला जैव विविधता स्थल नल्लूर टैमेरिण्ड ग्रोव, बंगलुरु है।
* सर्वाधिक स्थल पश्चिम बंगाल(10) में है।
* घड़ियाल पुनर्वास केंद्र, लखनऊ उत्तर प्रदेश का एक मात्र जैव विविधता विरासत स्थल है।

## बाहरी कड़ियाँ
*राष्ट्रीय जैव विविधता प्राधिकरण

श्रेणी:जैव विविधता
श्रेणी:भारत की स्वायत्त संस्थाएँ
सरकारी अंतरिक्ष संस्थानों की सूची

**अन्तरिक्ष संस्थान** वह संस्थान होता है, जहाँ पर अंतरिक्ष सम्बन्धी काम होता है।

## अन्तरिक्ष संस्थानों से अन्तरिक्ष में कचरे की समस्या
विश्व के कई देशों के अन्तरिक्ष संस्थानों की सक्रिय परियोजनाओं के कारण अन्तरिक्ष में कचरे की समस्या उत्पन्न हुई है। इस पर भारत से अन्तरिक्ष में पहली बार प्रवेश करने वाले विंग कमाण्डर राकेश शर्मा का कहना है कि अब समय आ गया है कि अन्तरिक्ष में उपग्रह, प्रयोगशालाएँ और अंतरिक्ष शटल भेजने वाले देश स्थिति की गम्भीरता को समझें ताकि अरबों रुपए ख़र्च करके अन्तरिक्ष में भेजे जाने वाले मिशन नाकाम न हो और मानवीय विकास में सहायता हो।

## सन्दर्भ

श्रेणी:अंतरिक्ष परियोजना
श्यामवीर सैनी

**श्यामवीर सैनी** भारतीय राजनीतिज्ञ हैं। सैनी उत्तराखण्ड राज्य से सम्बंध रखते हैं व देश के दो सबसे बड़े राजनीतिक दलों में से एक भारतीय जनता पार्टी (भाजपा) के सदस्य हैं। ये वर्तमान समय में काशीपुर के भाजपा प्रभारी हैं।

## सन्दर्भ

श्रेणी:जीवित लोग
श्रेणी:भारतीय जनता पार्टी के राजनीतिज्ञ
अस्थिभंग

right|thumb|300px|बाँह की हड्डी के भंग का आन्तरिक एवं वाह्य दृष्य तथा शल्यचिकित्सा के बाद की स्थिति
किसी अस्थि के टूटने या उसमें दरार पड़ने को **अस्थिभंग** कहते हैं। हड्डियों पर एक सीमा से अधिक बल या झटका लगने से या अस्थि-कैंसर एवं अन्य रोगों के कारण अस्थिभंग हो सकता है। यह एक चिकित्सकीय स्थिति है। 

श्रेणी:अस्थि
एल के झा

**लक्ष्मी कांत झा** (22 नवम्बर 1913-16 जनवरी 1988) (जन्म: दरभंगा,बिहार) जिन्हें **एल के झा** के नाम से जाना जाता था, 1 जुलाई 1967 से लेकर 3 मई 1970 तक भारतीय रिज़र्व बैंक के आठवें गवर्नर थे। भारतीय सिविल सेवा के 1937 बैच के सदस्य झा ने आपूर्ति विभाग ने उप सचिव का पद हासिल किया। भारतीय रिजर्व बैंक के गवर्नर के रूप में उनकी नियुक्ति पहले उन्होंने प्रधानमंत्री के सचिव के रूप में सेवा की। 

उनके कार्यकाल में महात्मा गांधी की जन्म शताब्दी के उपलक्ष्य में 2 अक्टूबर 1969 को  2, 5, 10 और 100 के मूल्यवर्ग के भारतीय नोट, जारी किये गए थे। इन नोटों पर उनके हस्ताक्षर हैं, जबकि इसके बाद वाली नोटों की श्रृंखला पर बी एन आदरकार के हस्ताक्षर हैं।

## सन्दर्भ

श्रेणी:1913 में जन्मे लोग
श्रेणी:१९८८ में निधन
श्रेणी:भारतीय रिज़र्व बैंक के गवर्नर
श्रेणी:जम्मू और कश्मीर के राज्यपाल
श्रेणी:भारत के अर्थशास्त्री
श्रेणी:भारतीय सिविल सेवक
गोडावण

**गोडावण** या **बड़ा भारतीय तिलोर** (Great Indian bustard), जिसे **गुरायिन** भी कहते हैं और जिसका वैज्ञानिक नाम **आर्डेओटिस निग्रिसेप्स** (Ardeotis nigriceps) है, भारत की शुष्क घासभूमियों और भारत से सटे सीमावर्ती पकिस्तान के चंद क्षेत्रों में मिलने वाली तिलोर (सोहन चिड़िया) की एक जीववैज्ञानिक जाति है। उड़ने वाले पक्षियों में यह सबसे अधिक वजनी पक्षी है। बड़े आकार के कारण यह शुतुरमुर्ग जैसा प्रतीत होता है। यह राजस्थान का राज्य पक्षी है।

## विवरण
यह पक्षी भारत और पाकिस्तान के शुष्क एवं अर्ध-शुष्क घास के मैदानों में पाया जाता है। पहले यह पक्षी भारत में पंजाब, हरियाणा, राजस्थान, उत्तर प्रदेश, मध्य प्रदेश, गुजरात, महाराष्ट्र, कर्नाटक, आंध्र प्रदेश, ओडिशा एवं तमिलनाडु राज्यों के घास के मैदानों में व्यापक रूप से पाया जाता था। किंतु अब यह पक्षी कम जनसंख्या के साथ राजस्थान, गुजरात, महाराष्ट्र, आंध्र प्रदेश, कर्नाटक और संभवतः मध्य प्रदेश राज्यों में पाया जाता है। IUCN की संकटग्रस्त प्रजातियों पर प्रकाशित होने वाली लाल डाटा पुस्तिका में इसे 'गंभीर रूप से संकटग्रस्त' श्रेणी में तथा भारतीय वन्यजीव संरक्षण अधिनियम 1972 की अनुसूची 1 में रखा गया है। इस विशाल पक्षी को बचाने के लिए राजस्थान सरकार ने एक प्रोजेक्ट शुरू किया था। इस प्रोजेक्ट का विज्ञापन "मेरी उड़ान न रोकें" जैसे मार्मिक वाक्यांश से किया गया है। भारत सरकार के वन्यजीव निवास के समन्वित विकास के तहत किये जा रहे 'प्रजाति रिकवरी कार्यक्रम (Species Recovery Programme)' के अंतर्गत चयनित 17 प्रजातियों में गोडावण भी सम्मिलित है।

यह जैसलमेर के मरू उद्यान, सोरसन (बारां) व अजमेर के शोकलिया क्षेत्र में पाया जाता है। यह पक्षी अत्यंत ही शर्मिला है और सघन घास में रहना इसका स्वभाव है। यह पक्षी 'सोन चिरैया', 'सोहन चिडिया' तथा 'शर्मिला पक्षी' के उपनामों से भी प्रसिद्ध है। गोडावण का अस्तित्व वर्तमान में खतरे में है तथा इसकी बहुत ही कम संख्या बची हुई है अर्थात यह प्रजाति विलुप्ति की कगार पर है। राजस्थान में अवस्थित राष्ट्रीय मरु उद्यान में गोडावण की घटती संख्या को बढ़ाने के लिये आगामी प्रजनन काल में सुरक्षा के समुचित प्रबंध किए गए हैं। राष्ट्रीय मरु उद्यान (डेज़र्ट नेशनल पार्क) 3162 वर्ग किमी. में फैले इस पार्क में बाड़मेर के 53 और जैसलमेर के 35 गाँव शामिल हैं। क्षेत्रफल की दृष्टि से यह राजस्थान का सबसे बड़ा अभयारण्य है। इसकी स्थापना वन्यजीव संरक्षण अधिनियम, 1972 के अर्न्तगत वर्ष 1980-81 में की गई थी। राजस्थान में सर्वाधिक संख्या में गोडावण पक्षी इसी उद्यान में पाए जाते हैं। इसलिये इस अभयारण्य क्षेत्र को गोडावण की शरणस्थली भी कहा जाता है।

## आहार
यह सर्वाहारी पक्षी है। इसकी खाद्य आदतों में गेहूँ, ज्वार, बाजरा आदि अनाजों का भक्षण करना शामिल है किंतु इसका प्रमुख खाद्य टिड्डे आदि कीट है। यह साँप, छिपकली, बिच्छू आदि भी खाता है। यह पक्षी बेर के फल भी पसंद करता है।

## इन्हें भी देखें
* आर्डेओटिस
* तिलोर
* पक्षी

## बाहरी जोड़
* गोडावण यानी "ग्रेट इंडियन बस्टर्ड"

## सन्दर्भ

श्रेणी:आर्डेओटिस
श्रेणी:अफ़्रीका के पक्षी
वैद्युत अभिरूपण

**वैद्युत अभिरूपण** (Electroforming) विद्युतधातुकर्म की एक प्रक्रिया है जिसके द्वारा धातु के पतली-पतली वस्तुएँ बनायी जाती हैं। इस विधि में किसी आधार (जिसको मैंड्रिल कहते हैं) के ऊपर धातु की एक पतली तह जमा की जाती है और बाद में मैंड्रिल के उससे अलग कर लिया जाता है। यह विद्युत्लेपन से इस मामले में अलग है कि विद्युतलेपन में जिस धातु का लेपन किया जाता है वह आधार से मजबूती से चिपकी रहती है। इसके अलावा वैद्युत अभिरूपण में जो तह जमा की जाती है वह विद्युत्लेपन में जमा की गयी तह की अपेक्षा बहुत मोटी होती है और आधार को हटा लेने पर भी वह अपने स्वरूप में बनी रह सकती है। 

हाल के वर्षों में वैद्युत अभिरूपण का उपयोग माइक्रो तथा नैनो-स्केल की धातु की वस्तुएँ बनाने में होने लगा है। यह इसलिए सम्भव हुआ है कि मैंड्रिल के तह को परमाणु-दर-परमाणु पुनर्रचित किया जा सकता है। 

श्रेणी:विद्युत
श्रेणी:धातुकर्म
वैद्युत-प्राप्ति

**वैद्युत्‌ प्राप्ति** (electrowinning) विद्युतधातुकर्म की वह विधि है जिसमें 
* (1) कच्चे धात्वीय खनिज को पानी के उपयुक्त विलयन से अपमार्जन करते हैं और इस प्रकार मानक विद्युत्‌-अपघटन प्राप्त करते हैं। इसमें धातु की मात्रा पर्याप्त होती है। फिर विद्युत्‌ अपघटन द्वारा कैथोड पर शुद्ध निक्षिप्त धातु प्राप्त करते हैं, 

* (2) कच्चे धातु खनिज को सुगमता से पिघलनेवाले लवण में परिवर्तित करते हैं और इसे पिघलाकर संगलित विद्युत्‌-अपघटन से कैथोड पर शुद्ध निक्षिप्त धातु प्राप्त करते हैं। साधारणत: ऐलुमिनियम, बेरिलियम, कैल्सियम, लीथियम, मैग्नीशियम तथा सोडियम के लवणों के निर्जलीय गलन की और ताँबा, कैडमियम, कोबाल्ट, मैंगनीज़, निकेल, ज़िंक आदि के लगणों के जलीय विलयन की वैद्युत प्राप्ति विधि से ये धातुएँ व्यापारिक पैमाने पर प्राप्त की जाती है।

श्रेणी:धातुकर्म
वैद्युत परिष्करण

**वैद्युत परिष्करण** (electrorefining) विद्युतधातुकर्म की एक विधि है जिससे उत्तम तथा उच्च कोटि की शुद्धता की धातु प्राप्त की जाती है। जिस धातु को शुद्ध करना होता है, उसे लवणीय अथवा अम्लीय विलयन में उपयुक्त आकार का ऐनोड, तथा उसी की शुद्ध निक्षिप्त धातु का कैथोड बनाकर लटका देते हैं। विद्युत्‌-अपघटन द्वारा बहुत ही शुद्ध धातु कैथोड पर लेप के रूप में प्राप्त हो जाती है। बहुमूल्य धातुओं की अशुद्ध ऐनोड से उपलब्धि, साधारण वैद्युत्परिष्करण कला में, एक महत्वपूर्ण गौण परिष्करण है। बहुधा ताँबा, विस्मथ, सोना, चाँदी, सीसा और राँगा जलीय विलयन विद्युत्‌ अपघटन से शुद्ध किए जाते हैं।

श्रेणी:धातुकर्म
श्रेणी:विद्युत
टीन वुल्फ़

***टीन वुल्फ़*** () अमेरिकी अलौकिक, प्रहसन व किशोर नाटक टेलिविज़न शृंखला है। यह शिथिल रूप से इसी नाम से 1985 में बनी फ़िल्म पर आधारित है। जैफ डेविस द्वारा विकसित इस धारावाहिक का प्रसारण जून 5, 2011, को 2011 एमटीवी मूवी अवार्ड्स के ठीक बाद एमटीवी चैनल पर शुरू हुआ। डेविस साथ ही धारावाहिक के कार्यकारी निर्माता के रूप में भी योगदान देते हैं। इसकी कहानी का मुख्य किरदार उच्च विद्यालय छात्र स्कॉट मैकॉल (टायलर पोज़ी) है जिसे एक वेयरवुल्फ़ काट लेता है। स्कॉट एक साधारण विद्यार्थी के रूप में अपना जीवन जीने और अपने वेयरवुल्फ़ होने का रहस्य छिपाने का प्रयास करता है। उसका घनिष्ठ मित्र "स्टाइल्स" स्टिलिनस्की (डिलन ओ 'ब्रायन) उसकी उसके जीवन और शरीर में आए बदलावों से निपटने में मदद करता है। कहानी के आगे बढ़ने पर अन्य किरदार जुड़ते चले जाते हैं।

शृंखला के दूसरा सत्र का प्रीमियर जून 3, 2012, को 2012 एमटीवी मूवी अवार्ड्स के पश्चात हुआ। तीसरे सत्र का प्रीमियर जून 3, 2013, की रात्री 10 बजे हुआ। धारावाहिक को आलोचकों से आम तौर पर सकारात्मक प्रतिक्रिया मिली है जिसमें इसने मेटाक्रिटिक पर 100 में से 61 स्कोर अर्जित किया। शृंखला ने विभन्न पुरुस्कार समारोहों में नामांकन और जीत प्राप्त की है, जिनमें शामिल हैं: टीन च्वाइस पुरस्कार, एल्मा पुरुस्कार, सैटर्न अवार्ड, यंग हॉलीवुड अवार्ड, आदि। & Comedy Central (Indian TV channel) 

## सन्दर्भ

## बाहरी कड़ियाँ

* 
* 
* 

श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी कॉमेडी-ड्रामा टेलिविज़न शृंखलाएँ
श्रेणी:अंग्रेज़ी भाषा के टीवी कार्यक्रम
श्रेणी:अमेरिकी हॉरर गल्प टेलिविज़न शृंखलाएँ
श्रेणी:अमेरिकी एक्शन टेलिविज़न शृंखलाएँ
गाम्बेला प्रदेश

**गाम्बेला प्रदेश** (ጋምቤላ ክልል, Gambela Region) इथियोपिया के ९ जाति-आधारित प्रदेशों का सबसे उत्तरी प्रदेश है। यह पहले प्रदेश-१२ के नाम से जाना जाता था। गाम्बेला क पश्चिमी हिस्सा बारो नदी और अकोबो नदी के बीच स्थित है। इन नदियों के पार दक्षिण सूडान स्थित है। गाम्बेला इथियोपिया का सबसे छोटा प्रदेश है और आर्थिक दृष्टि से भी काफ़ी अविकसित है।

## इन्हें भी देखें
*बारो नदी
*अनुआक लोग
*इथियोपिया के उपविभाग

## सन्दर्भ


श्रेणी:गाम्बेला प्रदेश
श्रेणी:इथियोपिया के उपविभाग
इलेमी त्रिकोण

**इलेमी त्रिकोण** (Ilemi Triangle) पूर्वी अफ़्रीका का एक विवादित क्षेत्र है। इसकी सीमाओं को लेकर भी कुछ बहस है और इसका क्षेत्रफल १०,३२० और १४,००० वर्ग किमी के बीच अनुमानित किया जाता है। इलेमी त्रिकोण का नाम अनुआक समुदाय के 'इलेमी अकवोन' नामक एक मुखिया पर रखा गया था। दक्षिण सूडान और कीनिया दोनों इसपर सम्प्रभुता का दावा करते हैं हालांकि यह इलाक़ा कीनिया के क़ब्ज़े में है। इथियोपिया इसे औपचारिक रूप से अपना तो नहीं कहता लेकिन उसने समय-समय पर यहाँ सैनिक हस्तक्षेप किया है। भौगोलिक दृष्टि से इलेमी त्रिकोण तुर्काना झील के पश्चिमोत्तरी कोने को छूता है।

## इन्हें भी देखें
*तुर्काना झील

## सन्दर्भ


श्रेणी:कीनिया के क्षेत्रीय विवाद
श्रेणी:इथियोपिया के क्षेत्रीय विवाद
श्रेणी:दक्षिण सूडान के क्षेत्रीय विवाद
श्रेणी:सीमा त्रिबिन्दु
रुकवान्ज़ी द्वीप

**रुकवान्ज़ी द्वीप** (Rukwanzi Island) मध्य अफ़्रीका की ऐल्बर्ट झील में स्थित एक द्वीप है। इसपर युगांडा और कांगो लोकतान्त्रिक गणराज्य दोनो अपने सम्प्रभुत्व होने का दावा करते हैं। द्वीप पर लगभग १,००० मछुआरे बसे हुए हैं और इसपर वर्तमान में कांगो लोकतान्त्रिक गणराज्य का नियंत्रण है।

## इन्हें भी देखें
*ऐल्बर्ट झील (अफ़्रीका)

## सन्दर्भ


श्रेणी:विवादित द्वीप
श्रेणी:अफ़्रीका के द्वीप
श्रेणी:अफ़्रीका के झील द्वीप
श्रेणी:युगांडा के क्षेत्रीय विवाद
श्रेणी:कांगो लोकतान्त्रिक गणराज्य के क्षेत्रीय विवाद
प्रिज़्म (निगरानी कार्यक्रम)

**प्रिज़्म** () 2007 से संयुक्त राज्य अमेरिका की राष्ट्रीय सुरक्षा एजेंसी (एनएसए) द्वारा संचालित एक गुप्त जन इलेक्ट्रॉनिक निगरानी डेटा खनन कार्यक्रम है। प्रिज़्म डाटा संग्रह के प्रयास के लिए एक सरकारी कोड नाम है जिसे आधिकारिक तौर पर SIGAD **US-984XN** शीर्षक से जाना जाता है।

बुश प्रशासन के अंतर्गत 2007 में पारित हुए प्रोटेक्ट अमेरिका एक्ट के बाद प्रिज़्म शुरू हुआ। कार्यक्रम का संचालन यूएस फॉरेन इंटेलिजेंस सर्विलेन्स कोर्ट (फ़ीसा कोर्ट) के पर्यवेक्षण के अंतर्गत होता है जो स्वयं 1978 के फॉरेन इंटेलिजेंस सर्विलेन्स एक्ट के तहत स्थापित और अधिकृत किया गया था। इसे छह वर्ष पश्चात एनएसए के तकनीकी ठेकेदार एड्वर्ड स्नोडेन ने लीक किया, जिसने आगाह किया कि जन डेटा संग्रह की सीमा जितनी जनता को पता थी उसकी तुलना में कहीं अधिक थी और इसके साथ ही उसने इन गतिविधियों को "खतरनाक" और "आपराधिक" बताया। ये खुलासे *द गार्डियन* और *[[द वॉशिंगटन पोस्ट]]* के द्वारा जून 6, 2013, को प्रकाशित किए गए थे।

दस्तावेज़ जो लीक में शामिल था उसके अनुसार प्रिज़्म "एनएसए विश्लेषणात्मक रिपोर्ट के लिए इस्तेमाल की जाने वाली कच्ची खुफ़िया जानकारी का नंबर एक स्रोत था"। लीक हुई जानकारी उस रहस्योद्घाटन के एक दिन पश्चात सार्वजनिक हुई जिसमें फ़ीसा कोर्ट दूरसंचार कंपनी वेरिज़ोन कम्युनिकेशंस की एक गौण कंपनी को आदेश दिया था कि उसे दैनिक आधार पर अपने सभी ग्राहकों द्वारा की गईं टेलीफ़ोन कॉल के ट्रैकिंग लॉग एनएसए को उपलब्ध कराने पड़ेंगे।

अमेरिकी सरकार के अधिकारियों ने *द गार्डियन* और *वॉशिंगटन पोस्ट* की कहानियों के कुछ पहलुओं को विवादास्पद कहा है और कार्यक्रम का बचाव यह कहते हुआ करा कि वॉरंट के बिना यह घरेलू ठिकानों पर इस्तेमाल नहीं किया जा सकता। उनके अनुसार इसके द्वारा आतंकवादी गतिविधियों को रोकने में सहायता मिली है और इसे संघीय सरकार की कार्यकारी, न्यायिक और विधायी शाखाओं से स्वतंत्र निरीक्षण प्राप्त होते हैं।

## सन्दर्भ

## बाहरी कड़ियाँ

*The NSA Files
*The Government Is Profiling You: हाल के इतिहास में एनएसए द्वारा की गई घरेलू जासूसी को समझाती वीडियो।

श्रेणी:मानवाधिकार
श्रेणी:सामूहिक निगरानी
श्रेणी:संयुक्त राज्य अमेरिका की राजनीति
गुजरात आयुर्वेद विश्वविद्यालय

**गुजरात आयुर्वेद विश्वविद्यालय** भारत के गुजरात राज्य के जामनगर में स्थित एक आयुर्वेद विश्वविद्यालय है। भारत और विश्व दोनों में यह अपने तरह का पहला विधिमान्य विश्वविद्यालय है जो केवल आयुर्वेद के अध्ययन एवं अनुसंधान को समर्पित है।

## सम्बद्ध संस्थान
* श्री गुलाबकुन्वेर्वा आयुर्वेद महाविद्यालय
* परास्नातक आयुर्वेद क्षिक्षण एवं अनुसन्धान संस्थान (IPGTRA)
* भारतीय आयुर्वेदिक ओषधिविज्ञान संस्थान (IIAPS)
* महर्षि पतञ्जलि योग प्राकृतिक चिकित्सा शिक्षा एवं अनुसन्धान संस्थान (अब, स्वास्थ्यवृत विभाग)
* अन्तरराष्ट्रीय आयुर्वेदिक अध्ययन संस्थान (ICAS)
* University School of Continuing Education in Ayurved

## इन्हें भी देखें
*डॉ सर्वपल्ली राधाकृष्णन राजस्थान आयुर्वेद विश्वविद्यालय, जोधपुर

## बाहरी कड़ियाँ
*'''गुजरात आयुर्वेद विश्वविद्यालय''' का जालघर

श्रेणी:आयुर्वेद
श्रेणी:भारत के विश्वविद्यालय
दक्षिणी राष्ट्र, राष्ट्रीयताएँ और जन क्षेत्र

**दक्षिणी राष्ट्र, राष्ट्रीयताएँ और जन क्षेत्र** (Southern Nations, Nationalities, and Peoples' Region, ደቡብ ብሔሮች ብሔረሰቦችና ሕዝቦች ክልል) इथियोपिया के ९ जाति-आधारित प्रदेशों में से एक है। इसका गठन १९९४ में भूतपूर्व प्रदेश ७ से प्रदेश ११ तक के विलय से हुआ था। इस प्रदेश की दक्षिणी सीमा कीनिया से लगती है और तुर्काना झील का एक छोटा सा हिस्सा भी इसमें सम्मिलित है। दक्षिणपश्चिम में यह विवादित इलेमी त्रिकोण क्षेत्र से और पश्चिम में दक्षिण सूडान से सरहद रखता है।

## इन्हें भी देखें
*इलेमी त्रिकोण
*तुर्काना झील
*इथियोपिया के उपविभाग

## सन्दर्भ


श्रेणी:दक्षिणी राष्ट्र, राष्ट्रीयताएँ और जन क्षेत्र
श्रेणी:इथियोपिया के उपविभाग
सोमाली प्रदेश

**सोमाली प्रदेश** (Somali, ሶማሌ) इथियोपिया के ९ जाति-आधारित प्रदेशों का सबसे पूर्वी प्रदेश है। २०१३ में लगाए गए अनुमान के अनुसार यहाँ के ९६.२३% लोग सोमाली जाति के हैं और ९५.९% सोमाली भाषा बोलते हैं। इस प्रदेश की उत्तरी और पूर्वी सरहद सोमालिया से लगती है। उत्तर में इसकी सीमा का एक भाग जिबूती से और दक्षिण में कीनिया से भी लगता है।

## अलगाववाद
प्रदेश के अन्दर कुछ गुट इसे इथियोपिया से अलग करके पड़ोसी सोमालिया में विलय करना चाहते हैं। १९७७-१९७८ काल में सोमालिया ने एक स्थानीय सोमाली विद्रोह का समर्थन करते हुए इस प्रदेश में अपने सैनिक प्रवेश करवा दिए जिस से 'ओगादेन युद्ध' छिड़ गया। उस काल में सोवियत संघ और क्यूबा इथियोपिया के मित्रपक्ष में थे और उनकी सहायता से इथियोपिया सोमालिया को खदेड़ने में सफल हो गया। वर्तमान में भी यहाँ कभी-कभी अलगाववादी हिंसा होती रहती है।

## इन्हें भी देखें
*सोमाली भाषा
*इथियोपिया के उपविभाग

## सन्दर्भ


श्रेणी:सोमाली प्रदेश
श्रेणी:इथियोपिया के उपविभाग
तरण आदर्श

**तरण आदर्श** (जन्म 13 जून 1965) एक भारतीय पत्रकार, फ़िल्म समीक्षक, सम्पादक और फ़िल्म विश्लेषक हैं। उन्होंने फ़िल्म निर्माण और लेखन का कार्य भी किया है। वो निर्देशक एवं निर्माता बी॰ के॰ आदर्श के पुत्र हैं।
## करियर
तरण आदर्श ने 15 वर्ष की आयु में *ट्रेड गाइड* जो एक साप्ताहिक बॉक्स-ऑफिस पत्रिका है, के संवाददाता के रूप में अपना करियर आरम्भ किया। 1994 में उन्होंने बॉलीवुड फ़िल्म *हैलो बॉलीवुड* का लेखन और निर्माण का कार्य किया। वर्तमान में वो बॉलीवुड हंगामा के फ़िल्म समीक्षक, फ़िल्म ट्रेड एनालिष्ट के रूप में कार्यरत हैं।

## फ़िल्में
* *हेल्लो बॉलीवुड* (1994) - निर्देशक, निर्माता और लेखक

## सन्दर्भ

## बाहरी कड़ियाँ
* 

श्रेणी:भारतीय फ़िल्म समीक्षक
श्रेणी:भारतीय पटकथ लेखक
श्रेणी:भारतीय फ़िल्म निर्देशक
श्रेणी:भारतीय पत्रकार
श्रेणी:जीवित लोग
श्रेणी:1965 में जन्मे लोग
रॉबर्टो बेनिगनी

**रॉबर्टो रेमिजियो बेनिगनी**, Cavaliere di Gran Croce OMRI (; जन्म 27 अक्टूबर 1952) एक इतालवी फ़िल्मों और टेलीविजन के अभिनेता, हास्य अभिनेता, पटकथा लेखक और निर्देशक हैं।
## सन्दर्भ

## बाहरी कड़ियाँ
* रॉबर्टो बेनिगनी की अंग्रेज़ी फैनसाइट साइट।
* Roberto Benigni – A Biography &#91;रॉबर्टो बेनिगनी&nbsp;– एक जीवनी&#93;
* The Official Site of the Tour TuttoDante
* 

श्रेणी:1952 में जन्मे लोग
श्रेणी:इतालवी लोग
श्रेणी:जीवित लोग
सोनी म्यूजिक एंटरटेनमेंट

**सोनी म्यूजिक एंटरटेनमेंट** ) एक अमेरिकी निगमन कंपनी है जिसकी मातृ कंपनी जापान की सोनी कोर्पोरेशन की सहायक सोनी कारपोरेशन ऑफ़ अमेरिका, संयुक्त राज्य अमेरिका है।

## सन्दर्भ

## बाहरी कड़ियाँ
*आधिकारिक जालस्थल
*याहू! – सोनी म्युजिक एंटरटेनमेंट कंपनी की प्रोफाइल
*
* इण्टरनेट मूवी डेटाबेस पर सोनी म्यूजिक एंटरटेनमेंट।
श्रेणी:संगीत कंपनी
श्रेणी:अमेरिकी कंपनी
माधवाचार्य की ज्या सारणी

केरलीय गणित सम्प्रदाय के गणितज्ञ तथा खगोलशास्त्री माधवाचार्य ने चौदहवीं शताब्दी में विभिन्न कोणों के ज्या के मानों की एक सारणी निर्मित की थी। 
इस सारणी में चौबीस कोणों के ज्या के मान दिए गये हैं। जिन कोणों के ज्या के मान दिए गये हैं वे हैं:
: 3.75°, 7.50°, 11.25°, ..., तथा 90.00° (अर्थात् 3.75°= 1/24 समकोण के पूर्णांक गुणक)। 

यह सारणी एक संस्कृत श्लोक के रूप में है जिसमें संख्यात्मक मानों को कटपयादि पद्धति का उपयोग करके निरूपित किया गया है। 

इससे सम्बन्धित माधव के मूल कार्य प्राप्त नहीं होते हैं किन्तु नीलकण्ठ सोमयाजि (1444–1544) के 'आर्यभटीयभाष्य' तथा शंकर वरियार (सन् 1500-1560) द्वारा रचित तन्त्रसंग्रह की 'युक्तिदीपिका/लघुवृत्ति' नामक टीका में भी हैं।

## माधव की सारणी
निम्नांकित श्लोक में माधव की ज्या सारणी दिखायी गयी है। जो चन्द्रकान्त राजू द्वारा लिखित *कल्चरल फाउण्डेशन्स ऑफ मैथमेटिक्स* नामक पुस्तक से लिया गया है। 

:; श्रेष्ठं नाम वरिष्ठानां हिमाद्रिर्वेदभावनः।
:; तपनो भानुसूक्तज्ञो मध्यमं विद्धि दोहनं॥
:; धिगाज्यो नाशनं कष्टं छत्रभोगाशयाम्बिका।
:; म्रिगाहारो नरेशोऽयं वीरोरनजयोत्सुकः॥
:; मूलं विशुद्धं नालस्य गानेषु विरला नराः।
:; अशुद्धिगुप्ताचोरश्रीः शंकुकर्णो नगेश्वरः॥
:; तनुजो गर्भजो मित्रं श्रीमानत्र सुखी सखे!।
:; शशी रात्रौ हिमाहारो वेगल्पः पथि सिन्धुरः॥
:; छायालयो गजो नीलो निर्मलो नास्ति सत्कुले।
:; रात्रौ दर्पणमभ्रांगं नागस्तुंगनखो बली॥
:; धीरो युवा कथालोलः पूज्यो नारीजरैर्भगः।
:; कन्यागारे नागवल्ली देवो विश्वस्थली भृगुः॥
:; तत्परादिकलान्तास्तु महाज्या माधवोदिताः।
:; स्वस्वपूर्वविशुद्धे तु शिष्टास्तत्खण्डमौर्विकाः॥ २.९.५

## माधव द्वारा दिए गये ज्या मान
thumb|center|300px|माधव द्वारा दिए गए मानों की व्याख्या करने वाला चित्र

माधव द्वारा दिए गए मानों को समझने के लिए माना कोई कोण A है। O केन्द्र वाले तथा इकाई त्रिज्या के एक वृत्त की कल्पना कीजिए। माना वृत्त का चाप PQ केन्द्र O पर A कोण बनाता है। Q से OP पर QR लम्ब खींचिए। रेखाखण्ड RQ का मान ही Sin A का मान होगा।

उदाहरण के लिए माना A का मान 22.50° है। sin 22.50° का आधुनिक मान 0.382683432363 है तथा,

:0.382683432363 radians = 180 / &pi; &times; 0.382683432363 degrees = 21.926145564094 degrees.

तथा

:21.926145564094 डिग्री = 1315 आर्कमिनट 34 आर्कसेकेण्ड  07 का सांठवाँ आर्कसेकेण्ड.

कटपयादि पद्धति में अंकों को उलटे क्रम में लिखा गया है। और 22.50° के संगत जो मान दिया गया है वह है : 70435131.

## माधव की सारणी से कोणों के ज्या निकालना

किसी कोण *A* के लिए, माना

:\angle POS = m \text{ arcminutes, } s \text{ arcseconds, } t \text{ sixtieths of an arcsecond}

तो

:
\begin{align}
\sin (A) & = RQ \\
& = \text{length of arc } PS \\
& = \angle POS \text{ in radians}\\
& = \frac{\pi}{180\times 60}\left(m + \frac{s}{60}+ \frac{t}{60\times 60}\right).
\end{align}


सारणी की प्रत्येक पंक्ति आठ अंक देती है। माना कोण A के संगत अंक (बाएँ से दाहिने की तरफ पढ़िए) इस प्रकार हैं-

: d_1\quad d_2\quad d_3\quad d_4\quad d_5\quad d_6\quad d_7\quad d_8 

तो कटपयादि प्रणाली के अनुसार

:
\begin{align}
m & = d_8\times 1000 + d_7\times 100 + d_6 \times 10 +d_5\\
s & = d_4\times 10 + d_3\\
t & = d_2\times 10 + d_1
\end{align}


## माधवाचार्य के ज्या मानों की शुद्धता की तुलना
निम्नलिखित सारणी में माधवाचार्य के ज्या मानों की शुद्धता की तुलना संगत आधुनिक मानों के साथ की गई है।




## सन्दर्भ

श्रेणी:भारतीय गणित
नरेन्द्र करमरकर

**नरेन्द्र कृष्ण करमरकर** (जन्म 1955 ग्वालियर में ) भारत के गणितज्ञ हैं। इन्होने 'करमरमर कलनविधि' विकसित की। 

श्रेणी:भारतीय गणितज्ञ
श्रेणी:1955 में जन्मे लोग
श्रेणी:जीवित लोग
श्रेणी:ग्वालियर के लोग
श्रेणी:मराठी लोग

{interior point methods inventor}
शंकर वर्मन

**शंकर वर्मन** (1774–1839) भारत के केरलीय गणित सम्प्रदाय के खगोलज्ञ-गणितज्ञ थे। उन्होने १८१९ में सद्रत्नमाला नामक प्रसिद्ध ग्रन्थ की रचना की।

श्रेणी:भारतीय गणितज्ञ
मर्फी रेडियो

**मर्फी रेडियो** वेलव्यं गार्डन सिटी, इंग्लैण्ड में स्थित रेडियो और टेलीविजन निर्माता कंपनी थी।

इसकी स्थापना 1929 में फ्रैंक मर्फी और ई॰जे॰ पॉवर ने की थी। 1937 में मर्फी ने कंपनी छोड़ दी और दूसरी कंपनी में काम करने चले गये। उनका 65वर्ष की आयु में 1955 निधन हो गया।

इस रेडियो ने भारत में फ़िल्म बर्फी! के कारण खुब नाम कमाया। एक पुराना मर्फी रेडियो अंग्रेज़ी फ़िल्म *लाइफ ऑफ़ पाई* में भी दिखाया गया है।

## सन्दर्भ

## बाहरी कड़ियाँ
* मर्फी रेडियो
श्रेणी:रेडियो
श्रेणी:इंग्लैंड की कंपनी
हरारी प्रदेश

**हरारी प्रदेश** (ሐረሪ ክልል, Harari Region) इथियोपिया के ९ जाति-आधारित प्रदेशों में से एक है। यह इथियोपिया का सबसे छोटा प्रदेश है और अन्य प्रदेशों की तुलना में नन्हा आकार रखता है और पूरी तरह ओरोमिआ प्रदेश‎ द्वारा घिरा हुआ है। यह हरारी समुदाय की ऐतिहासिक मातृभूमि है। हरारी प्रदेश पहले प्रदेश-१३ के नाम से जाना जाता था।

## इन्हें भी देखें
*ओरोमिआ प्रदेश
*इथियोपिया के उपविभाग

## सन्दर्भ


श्रेणी:हरारी प्रदेश
श्रेणी:इथियोपिया के उपविभाग
द नोटबुक (फ़िल्म)

***द नोटबुक*** 2004 में प्रदर्शित व निक कास्सवेतेस द्वारा निर्देशित अमेरिकी प्रेमकहानी नाटक फ़िल्म है।
## पटकथा
यह एक ऐसी बिमारी पर आधारित कहानी है जिसमें इंसान को भूलने की ऐसी बिमारी हो जाती है कि वह अपने प्रेमी पति को भी भूल जाती है। वह उसे अपनी प्रेम कहानी और उसमें आयी बाधाएँ सुनाता है तो उसे कुछ पलों के लिए अपना पूर्व जीवन याद आता है।
## कलाकार
* रयान गोसलिंग - नॉह कल्हॉन
* रेचल मेक'एडम्स - एलीसन "एल्ली" हैमिलटन
* जेम्स गार्नर - वृद्ध नॉह कल्हॉन/"ढुके"
* गेना रोव्लान्ड्स - वृद्ध एलीसन हैमिलटन
* जोआन एलेन - एन्नी हैमिलटन
* जेम्स मार्सडेन - लॉन हैमंड, जूनियर
* जेमी ब्राउन - मार्था शॉ
* सैम शेपर्ड - फ्रेंक कल्हॉन
* डेविड थार्नटन - जॉन हैमिलटन
* केविन कोनोली - फिन
* हीथर वहलक्विस्ट - सारा टुफ़्फ़िंगटन
* एड गरदी - हैरी
* स्तार्लेत्ता डुफोइस - नर्स एस्थर
* ओब्ब बबतुन्दे - बैंडलीडर
* मार्क जॉनसन - फोटोग्राफर

## पुरस्कार और नामांकन

## सन्दर्भ

## बाहरी कड़ियाँ
* 
* 
* 
* 
*
मुहल्ला

**मुहल्ला** या **मोहल्ला** (neighbourhood) किसी नगर, क़स्बे, या गाँव में ऐसे सीमांकित भौगोलिक क्षेत्र को कहते हैं जहाँ के निवासी एक-दूसरे के निकट रहते हैं और दैनिक रूप से एक-दूसरे के सम्मुख होते हैं। "समाजशास्त्रियों में मोलल्लों की कोई सर्वसम्म्त परिभाषा नहीं है। स्थानीय रूप से मुहल्ले विशेष भौगोलिक क्षेत्र और कार्यात्मक दृष्टि से समाजिक रिश्तों के संजालो के समूह होते हैं। मुहल्ले ऐसी स्थानीय ईकाई होते हैं जहाँ सम्मुख होकर लोग बातचीत और अन्य अंतःक्रियाएँ करते हैं। यह वे निजी स्थान व मौक़े होते हैं जहाँ निवासी साँझे मूल्यों को जारी रखते हैं, युवाओं को सामाजिक धारा से जोड़ते हैं और सामाजिक नियंत्रण बनाए रखते हैं।" आधुनिक भारत के कुछ क्षेत्रों में मुहल्ले के लिए अंग्रेज़ी का **कॉलोनी** (colony) शब्द भी प्रयोग होने लगा है।

## प्रशासनिक महत्व
समाजों में लोग अक्सर सबसे अधिक अपने मुहल्लों में ही एक-दूसरे को प्रभावित करते हैं। इसलिए कई देशों और राज्यों में क़ानून, शिक्षा, सामाजिक कार्य, विकास, स्वास्थ्य, विद्युत, जल, कूड़ा और अन्य सेवाएँ मुहल्लों के आधार पर ही उपलब्ध बनाई जाती हैं। कुछ क्षेत्रों में शहरों को औपचारिक रूप से मुहल्लों में बाँटा जाता है: 
*मुम्बई और न्यू यॉर्क को वॉर्डों (wards) में विभाजित किया गया है, जो अंग्रेज़ी में 'मुहल्ले' के लिए एक प्रशासनिक शब्द है।
*इथियोपिया में केबेले सबसे निचली प्रशासनिक ईकाई है और यह स्थानीय अम्हारी भाषा में मुहल्ले के लिए शब्द है।
*स्पेन, आरजेन्टीना, उरुग्वे और क्यूबा जैसे स्पेनी भाषा से प्रभावित देशों में 'बार्रिओ' (barrio) एक प्रशासनिक ईकाई होती है, जो स्पेनी में मुहल्ले के लिए शब्द है। दक्षिणपूर्वी एशिया में फ़िलिपीन्ज़ भी स्पेन का उपनिवेश हुआ करता था और यह 'बार्रिओ' शब्द वहाँ भी प्रचलित है।

## इन्हें भी देखें
*कीत्स, बर्लिन और उत्तरी जर्मनी के नगरों के मुहल्ले

## सन्दर्भ


श्रेणी:मुहल्ले
श्रेणी:प्रशासनिक विभाग
श्रेणी:देशीय उपविभागों के प्रकार
सिटी लाइट्स

**सिटी लाइट्स** 1931 में प्रदर्शित चार्ली चैपलिन द्वारा लिखित, निर्देशित और अभिनित अमेरिकी रोमांटिक हास्य फ़िल्म है।
## पटकथा
## कलाकार
* चार्ली चैपलिन - एक आवारा
* वर्जीनिया चेर्रिल्ल - अंधी लड़की
* फ्लोरेंस ली - अंधी लड़की की दादी
* हैरी मायर्स - एक सनकी करोड़पति
## सन्दर्भ

## बाहरी कड़ियाँ
* 
* 
* 
* 
*
सिंगइन इन द रैन

***सिंगइन इन द रैन*** 1952 की जीन केली और स्टेनली डोनेन द्वारा निर्देशित, जीन केली, डोनाल्ड ओ'कॉनर एवं डेबी रेनॉल्ड्स द्वारा अभिनीत और जीन केली की कोरियोग्राफ़ी (नृत्य) वाली अमेरिकी संगीतमय हास्य फ़िल्म है।
## पटकथा
## कलाकार
* जीन केली
* डोनाल्ड ओ'कॉनर
* डेबी रेनॉल्ड्स
* जीन हेगन
* मिलार्ड मिशेल
## सन्दर्भ

## बाहरी कड़ियाँ
* 
* 
* 
*
कीत्स

**कीत्स** (जर्मन: Kiez) बर्लिन और जर्मनी के उत्तरी भाग के कई शहरों के मुहल्लों को कहा जाता है।

## शब्दोत्पत्ति
मध्यकाल में कई जर्मन समुदाय पूर्व की ओर जाकर पश्चिमी स्लाव लोगों के क्षेत्रों में प्रवेश करके वहाँ बस गए। स्लावों और जर्मैनी लोगों के मिश्रण से जर्मन भाषा में कई स्लावी भाषाओं के शब्द दाख़िल हो गए। इनमें 'ख़ीत्ज़ा' (chyza) भी एक था, जिसका अर्थ 'कुटिया' या 'घर' है। यही शब्द जर्मन बसेरों के साथ लगी स्लावी बस्तियों के लिए प्रयोग होने लगा और धीरे-धीरे इसने 'मुहल्ले' का अर्थ धारण कर लिया।

## कठबोली
जर्मनी में कीत्स शब्द औपचारिक रूप से केवल बर्लिन और कुछ अन्य शहरों में होता है। जर्मनी के अन्य भागों में इसका प्रयोग कठबोली (स्लैंग) माना जा सकता है। विश्व के अन्य भागों से जर्मनी में आकर बसने वाले लोगों के मुहल्लों में उनकी पुरानी भाषा से प्रभावित जर्मन बोली को भी कभी-कभी 'कीत्स-जर्मन' या 'कीत्स-डोएच' कहा जाता है।

## इन्हें भी देखें
*मुहल्ला
*बर्लिन
*स्लाव लोग

## सन्दर्भ


श्रेणी:मुहल्ले
श्रेणी:जर्मन शब्द
श्रेणी:जर्मन संस्कृति
बेनी एंड जून

***बेनी एंड जून*** 1993 में प्रदर्शित जेरेमिया एस॰ चेचिक द्वारा निर्देशित, मेट्रो-गोल्डव्यन-मायेर द्वारा जारी की गई फ़िल्म है जिसमें दो सनकी व्यक्तियों सैम (जॉनी डेप) और जुनिपर "जून" (मैरी स्टुअर्ट मास्टरसन) के बारे में बताया गया है जो एक दूसरे से मिलते हैं और प्यार करने लगते हैं। एडन क्विन ने भी इसमें अभिनय किया है।
## पटकथा

## कलाकार
* एडन क्विन - बेंजामिन 'बेनी' पीयर्ल
* मैरी स्टुअर्ट मास्टरसन - जुनिपर 'जून' पीयर्ल
* जॉनी डेप - सैम
* विलियम एच मेके - रैंडी बुर्क
* जुलियाने मूर - रुथी
* ओलिवर प्लैट - एरिक
* सी॰ सी॰ एच॰ पौंदर - डॉ॰ ग्रेवी
* डैन हेदया - थॉमस
* जौ ग्रिफसी - मिके
* लिनेट वाल्डेन - महिला ग्राहक
## सन्दर्भ

## बाहरी कड़ियाँ
* 
* 
* 
*
एमीली

***एमीली*** (फ़्रेंच: *Le Fabuleux Destin d'Amélie Poulain*) 2001 में प्रदर्शित फ्रांसीसी भाषा की फ़िल्म है रोमांटिक फ़िल्म है। यह एमीली नामक एक लड़की की कहानी है जिसके बचपन से ही कुछ विचलित सी लड़की है। उसके माता-पिता सनकी हैं जिसकी वजह से वह इस प्रकार की लड़की बनती है।

## सन्दर्भ

## बाहरी कड़ियाँ
* 
* 
* 
* 
* 

श्रेणी:2001 की फ़िल्में
श्रेणी:फ़्रेंच फ़िल्में
श्रेणी:2001 फ़्रेंच फ़िल्में
श्रेणी:2000 के दशक की फ़्रेंच फ़िल्में
यूनिवर्सल म्यूज़िक समूह

**यूनिवर्सल म्यूज़िक समूह** () अमेरिका का सबसे बड़ा संगीत समूह है।

## सन्दर्भ

## बाहरी कड़ियाँ
* 
* यूएमजी कोर्पोरेट पृष्ठ
* यूएमजी का इतिहास पृष्ठ
* 
* 
* 
श्रेणी:संगीत बैंड
हाईबीम रिसर्च

**हाईबीम रिसर्च** () एक खोज इंजन है जिसपर खोजने के लिए भुगतान करना पड़ता है।
## सन्दर्भ

## बाहरी कड़ियाँ
*
वॉर्ड (प्रशासनिक विभाग)

**वॉर्ड** (ward) स्थानीय प्रशासन के लिए स्थापित एक छोटा भौगोलिक क्षेत्र होता है जो आमतौर पर किसी मुहल्ले, गली या अन्य भौगोलिक चीज़ पर आधारित होता है। ऑस्ट्रेलिया, कनाडा, न्यू ज़ीलैंड, संयुक्त राज्य अमेरिका, ब्रिटेन, दक्षिण अफ़्रीका, मोनैको और कुछ अन्य क्षेत्रों में यह एक चुनावक्षेत्र भी होता है। भारत में मुम्बई और दिल्ली जैसे नगरों में यह एक प्रशासनिक विभाग होता है।

## इन्हें भी देखें
*मुहल्ला

## सन्दर्भ


श्रेणी:मुहल्ले
श्रेणी:प्रशासनिक विभाग